নলবাৰী জিলাৰ টিহুত ২৪ অক্টোবৰৰ নিশা সংঘটিত দলবদ্ধ বলাত্কাৰৰ ঘটনাৰ সৈতে জড়িত আন এগৰাকী অভিযুক্তক আৰক্ষীয়ে আটক কৰিবলৈ সক্ষম হৈছে।
আটকাধীন লোকজনৰ নাম কিশোৰ মোহন দাস। তেওঁক বাক্সা জিলাৰ মুছলপুৰৰ গলবিলৰ পৰা আৰক্ষীয়ে আটক কৰিবলৈ সক্ষম হয়। উক্ত যুৱকজনৰ এল্ট' বাহনত দলবদ্ধ ধৰ্ষণকাণ্ডটো সংঘটিত হৈছিল।
উল্লেখযোগ্য যে যোৱা ২৪ অক্টোবৰত টিহুৰ নাথকুচিত বজাৰলৈ গৈ থকা অৱস্থাত এগৰাকী বিবাহিতা মহিলাক ৫ গৰাকী যুৱকে এ এছ-০১-ডি জি-৩০৫৬ নম্বৰৰ এল্ট' গাড়ীত উঠাই দলবদ্ধভাৱে ধৰ্ষণ কৰি পিছত হাত-ভৰি বান্ধি কৰ্কাবাৰীৰ হাবিত পেলাই থৈ গৈছিল।
৫ গৰাকীকৈ যুৱকৰ দ্বাৰা সংঘটিত উক্ত জঘন্য ঘটনাটোৰ সৈতে জড়িত থকাৰ অভিযোগত আৰক্ষীয়ে ইতিমধ্যে কিশোৰ মোহন দাসৰ উপৰি নুৰুল আলী আৰু বকুল নাথ নামৰ আন দুগৰাকী যুৱকক আটক কৰিছে।
অৱশ্যে ঘটনাৰ সৈতে জড়িত দলটোৰ আন ২ গৰাকী সদস্য ক্ৰমে ৰূপধন আলী আৰু মেৰাজুল আলীক এতিয়ালৈকে আটক কৰিবলৈ সক্ষম হোৱা নাই টিহু আৰক্ষী।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
